ناحیەی تەکیەی جەباری
ناحیەی تەکیەی جەباری یەکێکە لە حەوت ناحیەی قەزای چەمچەماڵ لە پارێزگای سلێمانی لە ھەرێمی کوردستان لە عێراق. ناوەندەکەی شارەدێی تەکیەی جەباریە. ژمارەی دانیشتووانی ناحیەی تەکیەی جەباری لە ساڵی ٢٠٢٠دا (١٬١٢٤)کەسە.

ناو 
ناوی ئەم ناحیەیە لە ناوەندەکەیەوە وەرگیراوە کە ئەویش شارەدێی تەکیەی جەباریە.
 سەید عەبدولجەبار لە ساڵی (١٤٧٠)ی زایینی لە گوندی تەکیەی قەرەداغەوە لەگەڵ کوڕە گەورەکەی کە ناوی (شەرەفەدین)ە، ڕووی کردوەتە سنووری کەرکووک ولە گوندی (سەڵباتوو) نیشتەجێ بووە و تەکیەکی لەو گوندە بەناوی تەکیەی سەید عەبدولجەبار دامەزراندووە، بە دامەزراندنی ئەو تەکیەیەش ناوی گوندەکە گۆڕاوە بۆ تەکیەی جەباری.

جوگرافیا 
ناحیەی تەکیەی جەباری ھاوسنوورە لەگەڵ؛ 
 لە باکوورەوە ناحیەی شۆڕش و ناحیەی قەرەھەنجیر لە قەزای کەرکووک.
 لە باشوورەوە لەگەڵ ناحیەی قادرکەرەم.
 لە ڕۆژھەڵاتەوە ناحیەی شۆڕش و ناحیەی قادرکەرەم.
 لە ڕۆژاواوە ناحیەی قەرەھەنجیر و ناحیەی لەیلان لە پارێزگای کەرکووک.

 ڕووبەری ئەم ناحیەیە (٢٥٦کم٢)ە لە (٧٫٦٣٪) قەزای چەمچەماڵ پێکدەھێنێت، وە لە (١٫٣١٪) پارێزگای سلێمانی پێکدەھێنێت.

 لە ڕووی ڕووبەرەوە لە ئاستی (حەوتەمە) لە حەوت ناحیەی قەزای چەمچەماڵدا.
 لە ڕووی دانیشتوانەوە لە سەر ئاستی (حەوتەمە) لە حەوت ناحیەی قەزای چەمچەماڵ.

مێژوو 
ناحیەی تەکیەی جەباری مێژوویەکی کۆنی نییە لە (٢٠٠٤)دا بە بڕیاری ئەنجوومەنی وەزیرانی حکوومەتی ھەرێمی کوردستان درووستکرا، بە دابڕانی ٢٠ گوند و کەرت لە ناحیەی قادرکەرەم. ناوەندەکەشی شارەدێی تەکیەی جەباریە.

کارگێڕی 
ئەم ناحیەیە لە ٢٠ گوند پێکھاتووە:

 تەکیەی جەباری(ناوەند)
 بانگۆڵ
 پویزڵ
 تاوێربەرز
 جانی
 حەمک
 داوڵ
 زەردە
 زەوج
 سۆران جەباری
 شێخ محەمەدی جەباری
 قەڵاوێژ
 قۆچەلی
 کانی بایز
 کوڵەبان
 گۆران جەباری
 مەحموودپەریزاد
 مۆردانە
 ھەنارەی محەمەد سەعید
 ھەنارەی محەمەد شەریف
 ھەنارەی محەمەدئەمین

ئەمانەش ببینە 
 قەزای چەمچەماڵ
 پارێزگای سلێمانی
 تەکیەی جەباری
 پێڕستی گوندەکانی پارێزگای سلێمانی
 پێڕستی گوندەکانی چەمچەماڵ

سەرچاوەکان 
 

شوێنە ئاوەدانەکانی پارێزگای سلێمانی
ناحیەکانی ھەرێمی کوردستان
ناحیەکانی پارێزگای سلێمانی
ناحیەکانی باشووری کوردستان